cyanic-selkie/wikianc huggingface dataset:
Dum og dummere To
Handling
Harry håper at datteren kan gi ham en nyre, så Lloyd og Harry reiser til Maryland, hvor datteren er bosatt. Dr. Bernard Pinchelow og hans kone Adele er adoptiv-foreldrene hennes. Datteren Penny er på vei til en konferanse i El Paso for å holde en tale om adoptiv-farens livsverk. Bernard var syk, og hadde ikke mulighet til å reise dit selv. Penny skulle også ta med seg en pakke som hun skulle gi til noen ved konferansen, men det viser seg at hun glemte både pakken og mobiltelefonen sin hjemme hos Bernard og Adele. Men Adele forsøker i all hemmelighet å forgifte Bernard og Penny, for å få tak i hele Bernards formue for seg selv. Med hjelp av hennes hemmelige elsker, Travis Lippincott, som også er familiens husholderske.
Harry og Lloyd besøker Bernard og Adele, og de forklarer Harrys situasjon. Bernard innser at Penny glemte igjen pakken, som han sier er en splitter ny oppfinnelse verdt flere milliarder. Hans kone, Adele, foreslår at Harry og Lloyd kan levere pakken til Penny. Men egentlig er Adele interessert i få tak i det hemmelige innholdet i esken, og elskeren hennes, Travis, følger etter Harry og Lloyd. Travis forsøker å drepe dem, men han blir truffet av et tog og dør før han rekker å gjøre det. Adele får høre om dette dødsfallet fra kaptein Lippincott, en tidligere militær offiser, som er tvillingbroren til Travis. Kapteinen samtykker i å hjelpe Adele med å drepe Harry og Lloyd, og få tak i den hemmelige pakken.
I El Paso forsøker Lloyd og Harry å komme seg inn på konferansen. Harry later som han er Bernard for å komme inn på et seminar. De begynner å krangle når Harry oppdager at Lloyd har utviklet romantiske følelser for Penny. Adele kommer til konferansen sammen med kaptein Lippincott. De anklager Harry for å være en svindler, og påstår at han stjal pakken deres som viss nok skal være verdt flere milliarder. En brann-alarm blir aktivert, og hele bygningen må evakueres. Adele og kaptein Lippincott truer Harry med skytevåpen for å få ham til å gi fra seg den dyrebare pakken. Adele og Lippincott tar pakken og åpner den, Men de oppdager at pakken bare inneholder noen få cupcakes, og Lloyd allerede hadde spist noen av dem. Akkurat da kommer flere FBI-agenter inn sammen med Bernard, som avslører at han visste om Adele sine forsøk på å forgifte ham.
Bernard avslører også at cupcakes var en gave til de som stod bak hele konferansen, og at det egentlig aldri eksisterte noen hemmelig oppfinnelse som var verdt mangfoldige milliarder. Til gjengjeld forsøker Adele å skyte Penny, men Harry hopper foran kulen og blir skadet. Adele og kaptein Lippincott blir arrestert. Harry blir i all hast sendt til sykehus etter å ha blitt skutt, hvor han avslører at han bare forsøkte å narre Lloyd ved å påstå at han trengte en ny nyre. Fraida avslører at hun også hadde narret dem. Penny sin biologiske far var verken Harry eller Lloyd, men en av hennes gamle venner fra videregående skole.
Keiser Jingzong av Tang
Keiser Jingzong av Tang (født 22. juli 809 i Chang'an i Kina, død 9. januar 827 samme sted ) var i tenårene keiser under Tang-dynastiet i Kina, fra 824 til han ble myrdet.
Bakgrunn
Keiser Jingzong var eldste sønn av Li You (den daværende prinsen av Sui og senere keiser Muzong) og storebror til de senere keisere Wenzong og Wuzong. Moren var Li Yous konkubine, konsort Wang, som fødte ham i en sidehall i Det østlige palass.
Keiser
Keiser Jingzongs korte regjeringstid ble overskygget av korrupte evnukker som kontrollerte den keiserlige Shence-hæren (神策軍). Selv markerte han seg med tankeløsheter, overdådighet og uinteresse.
Mellom den tredje og femte dag etter hans intronasjon gav han et stort antall evnukker en rekke gaver og begunstigelser, som offisielle uniformer, fargede silketøyer og andre skatter. Han brukte mye tid på [polo]], festter, turneringer og spill, og til musikk - med overdådige gaver til musikerne. Han ankom ofte meget sent til keiserlige møter, og lot demed dette sine embedsmenn vente på ham i timesvis. Da hans rådgivere Li Bo (李渤) og Liu Qichu (劉栖楚) oppfordret ham om å stanse med dette, lønnet ham dem rikt og forfremmet senere Liu, skjønt det er uklart om han tok til seg deres råd.
Da Yuchi Rui (尉遲銳), prefekten av Long (龍州, i det moderne Mianyang i Sichuan) fremla i en petisjon at fjellet Niuxin (牛心山) var hemmelighetsfullt viktig for Tang-dynastets himmelske mandat, og at fjellets struktur burde repareres, gikk Jingzong med på dette: Han sendte titusenere av menn til å arbeide på ombyggingene, som var både vanskelig og farlig. Det sies at kretsen Dongchuan (東川, der Long inngikk) ble tappet for sine kreftert.
Evnukkene dominerte både hans og hans lillebror Wenzongs regjering. Jingzong hadde ingen interesse for politikk og hengav seg til fornøyelser og et liv i overflod, mens evnukker som Wang Shoucheng og embedsmenn som Li Fengji utøvde den reelle makt i riket.
Til slutt ble keiseren myrdet av en gruppe sammensvorne.
Erik de Bruin
Erik de Bruin (født 25. mai 1963 i Hardinxveld, Zuid-Holland) er en tidligere diskoskaster og kulestøter fra Nederland, som representerte Nederland i to OL på rad: 1984 og 1988.
De Bruin vant sølv i EM i 1990 og i VM i friidrett 1991. Han satte nederlandske rekorder både i diskos og kulestøt.
Junior
Erik de Bruin tok sin første internasjonale medalje under europamesterskapet for juniorer i in Utrecht i 1981. Med et diskoskast på 55,88 m kom han på tredjeplass etter Kamen Dimitrov fra Bulgaria (gull) og østtyskeren Thomas Christel (sølv).
Senior
Han representerte Nederland under sommer-OL i 1984 i Los Angeles, og endte med en åttendeplass i kulestøt med et støt på 19,65 m og en niendeplass i diskos med et kast på 62,32 m. Fire år senere deltok han for annen gang i et sommer-OL, denne gangen i Seoul, og tok der en niendeplass i diskos med et kast på 63,06 m.
De Bruin tok dessuten en sølvmedalje under Universiaden i 1989, europamesterskapet i 1990 og verdensmesterskapet i 1991.
Doping
Etter at han hadde avsluttet karrieren innen friidrett arbeidet han i flere år som sportskommentator for nederlandsk radio og fjernsyn, NOS. Dette samarbeidet ble avsluttet da han mistet troverdigheten sin når hustruen hans, den irske svømmersken Michelle Smith også ble involvert i en dopingaffære.
Ekteparet slo seg etter dette ned i Kells i Irland, og er ikke lengre aktive innen sine tidligere idrettsgrener.
OF-40
OF-40 er en italiensk stridsvogn med 105 mm kanon, fra OTO Melara og Fiat. Den kom i tjeneste med De forente arabiske emirater fra 1981.
Johan Joachim Agrell
Johan Joachim Agrell (født 1. februar 1701 i Löt i Östergötland, død 19. februar 1767 i Nürnberg) var en svensk komponist. Han studerte sannsynligvis hos Johan Helmich Roman og i 1723 ble han kalt av prins Maxmilian av Hessen til å være kammermusiker i Kassel, hvorpå han i 1769 ble utnevnt til kapellmester i Nürnberg. Agrell gjorde flere kunstreiser, blant annet til Italia, Frankrike og England, og fikk livlige bifall overalt. Han ga ut soloverk for klavier og fiolin, klavierkonserter, symfonier med mer, og er av musikkhistorisk betydning for sonateformens utvikling.
OF-40
Historie og utvikling
OF-40 ble tatt fram på privat initiativ, spesielt for eksportmarkedet. Prosjektet startet i 1977. OTO Melara hadde ansvaret for totaldesignet og produksjon, og Fiat tok fram motoren. Den første prototypen sto klar i 1980, og i 1981 tok Emiratene leveranse av den første produksjonsvognen – den første av 18 av Mk 1-varianten. En ordre for 18 Mk 2 fulgte, sammen med tre bergepansere, og alle Mk 1-vognene ble også oppgradert til Mk 2.
Erik de Bruin
Personlige rekorder
Utendørs
Innendørs
OF-40
Teknisk
Kanonen er en 105 mm riflet, som kan avfyre standard NATO-ammunisjon. Den kan eleveres fra -9° til +20°. En 7,62 mm mitraljøse er montert koaksialt med hovedskytset, og en til er montert på tårntaket til luftvernbruk. Denne siste kan erstattes med en 12,7 mm mitraljøse.
Motoren er en MTU MB 838 Ca M500 kompressormatet V10 dieselmotor på 830 hk ved 2 200 omdreininger/minuttet. Den er montert bak i skroget.
Parkfield (California)
Parkfield er en landsby i Monterey County, California på 35.45'11.45"N, 120.41'48.08"V i midtre del av Californiakysten. Landsbyen levde tidligere av gruvedrift, men i dag lever de 900 innbyggerne av jordbruk, handel og litt turisme.
Parkfield ligger langs San Andreas-forkastningen som her har jordskjelv med styrke 6 eller større hvert 22. år. Turismen dreier seg om å observere jordskjelvaktiviteten, og stedets motto er "Eat here when it happens, sleep here when it happens."
I 2004 ble San Andreas Fault Observatory at Depth (SAFOD) etablert like nord for Parkfield. Dette jordskjelvobservatoriet er ledende i verden på forskning innen jordskjelv.
Parkfield-jordskjelvet er navnet på flere kraftige jordskjelv i nærheten av landsbyen. Seks styrke 6-skjelv med mellom 21 og 24 års mellomrom fra 1857 til 1966.
Siste kraftige skjelv var den 28. september 2004.
Luftfartsverket
Luftfartsverket kan blant annet vise til:
Kristeligdemokratisk og Flamsk
Christen-Democratisch en Vlaams («Kristeligdemokratisk og Flamsk», CD&V) er et flamsk kristeligdemokratisk sentrumsparti i Belgia.
Partiet fikk sitt nåværende navn den 29. september 2001. Før dette het partiet Christelijke Volkspartij («Kristelig Folkeparti», CVP).
Etter parlamentsvalget i juni 2007 har CD&V sammen med koalisjonspartneren N-VA utgjort den største politiske kraften i landet.
Historie
Partiet har sin opprinnelse i PSC-CVP, et katolsk belgisk politisk parti som eksisterte fra 1944 til 1968, og som igjen hadde røtter i enda tidligere katolsk parti. I mellomkrigstiden ble sistnevnte parti organisert ut fra fire pilarer: en politisk del, en organisasjon for arbeidere, en organisasjon for bønder og en organisasjon for middelklassen. Etter andre verdenskrig etablerte partiet også to regionale/språklige grupperinger, CVP og PSC. Disse beveget seg bort fra hverandre etter 1965 og partiet ble formelt splittet i 1968, med Parti Social Chrétien (PSC) i Vallonia og Christelijke Volkspartij (CVP) i Flandern. Det flamske CVP har i hele etterkrigstiden vært det største av de to og har kontrollert nasjonale politiske nøkkelposisjoner, noe som har gitt opphav til uttrykket «CVP-staten». CVP satt nesten sammenhengende ved makten fram til 1999.
Jesaiah Ben-Aharon
Jesaiah (Yeshayahu) Ben-Aharon (født 1955 i Israel, hebraisk ישעיהו בן-אהרן) er en israelsk filosof, antroposof og sosialaktivist. Han grunnla kibbutzen Harduf.
Hans filosofiske arbeid fokuserer på Goethes naturvitenskap, fenomenologi og postmoderne filosofi. Han er en anerkjent ekspert på Rudolf Steiners åndsvitenskap. Sammen med Nicanor Perlas grunnla han i 2000 Global Network for Social Threefolding (se tregrening). Året etter grunnla han Activists for Israeli Civil Society, som arbeider for tregrening i Israel.
Juan Manuel Vázquez
Juan Manuel Vázquez (født 23. mars 1988) er en argentinsk håndballspiller. Han representerte landet sitt under Sommer-OL 2012 i London, der han endte på tiendeplass med det argentinske landslaget.
Shayne Reese
Shayne Reese (født 15. september 1982) er en australsk svømmer.
Hun representerte Australia under Sommer-OL 2004 i Athen, der hun deltok i stafettene. Hun tok gull og bronse under Sommer-OL 2008.
Stig Hvalryg
Stig Hvalryg (født 15. juli 1960) er en norsk jazzmusiker (bass), kjent fra flere orkestre og innspillinger, sentral i Oslos jazzmiljø de senere år.
Biografi
Hvalryg spiller i Bodil Niska kvartett, Richard Badendyck kvartett, i Willy Andresen kvartett, Frode Thingnæs kvartett, Michael Block trio, Tore Sandnæs trio, med Inge Stangvik/Eivin Sannes, samt er med i Eivin Sannes sitt «Dexter Gordon project». Videre har han deltatt på utgivelser med: Per Høglend Quintet (2001) og Septett (Psychiatri meets jazz og Mind and Music, 2003), Ingar Kristiansens The Sinatra songbook (2001), Anne Landes Largoland (2005) og Per Husby/Anne Lande's Sakte sanger. Med Sture Janson, Jens Fossum og Kåre Garnes har han spilt i «Fire bassister», som fremførte på hyllesten til Erik Amundsen (2006). På Oslo Jazzfestival 2006 var han med i Majken Christiansens kvartettoppsetning «Tribute to Ella Fitzgerald». Han har også spilt med David Arthur Skinner og Bjørn Vidar Solli i Diagonal Jazzband og David Skinner og Bjørn Vidar Solli Kvartett, blant annet på Lancelot i Asker og Swing'n'Sweet Jazzklubb i Bergen.
Albersdorf
Albersdorf er en kommune og landsby i kretsen Ditmarsken i Schleswig-Holstein i Tyskland. Den ligger nær Kielkanalen, 14 km sørøst for Heide. Stedet ble først nevnt i 1281, da under navnet Aluerdesdorpe, som betød den gamle vokterens landsby. Albertsdorf var administrasjonssentret for amtet med samme navn, som hele ti kommuner rundt byen lå under. I dag er Albersdorf en del av Midtre Ditmarskens amt.
Geografi
Det er mange gravhauger fra neolittisk tid og bronsealderen i området, og disse ligger i sentrum av Ditmarsken, et skogslandskap med mange små åser. Albersdorf er i dag, i likhet med byen Büsum, et populært spa-sted, kjent for sine rene og friske luft. Derfor er Albersdorf et populært reisemål i hjertet av Ditmarsken.
Økonomi
Den største arbeidsgiveren i Albersdorf var Bundeswehr, med flere enn 780 arbeidsplasser, frem til den ble lagt ned i november 2007.
Kultur
Det arkeologisk-økologiske senteret prøver å gjenskape kulturlandskapet fra neolittisk tid, fra godt og vel 5000 år siden. Senteret har vel 40 000 m² til rådighet, og målet er å gjenskape en gård fra tidsperioden i størrelse 1:1. I 1999 åpnet senteret en steinalderboplass der besøkende kan se hvilke teknikker som ble brukt på den tiden. I sentrum av byen finner man blant annet en spa-park med en friluftscene med plass til 2000 personer.
I Albersdorf kan man finne den eldste folkehøyskolen som fortsatt er i drift på tysk jord. Den ble åpnet da Holstein var dansk territorium. Folkehøyskoler i resten av Tyskland ble først introdusert i 1919 under dannelsen av Weimar-republikken.
I mer enn hundre år har Albersdorf feiret Pfingstvolkfest (pinsefest), en tradisjon som trekker flere tusen personer hvert år.
Guangzhou City FC
Guangzhou City FC, kinesisk: 广州城足球俱乐部 (stiftet 2011) er en kinesisk fotballklubb fra Guangzhou. Sven-Göran Eriksson trente laget fra 2013 til 2014.
Tidligere navn
1986–1993: Shenyang (沈阳) 1994: Shenyang Liuyao (沈阳东北六药) 1995: Shenyang Huayang (沈阳华阳) 1996–2001: Shenyang Sealion (沈阳海狮) 2001–2006: Shenyang Ginde (沈阳金德) 2007–2010: Changsha Ginde (长沙金德) 2011：Shenzhen Phoenix (深圳凤凰) 2011–2020：Guangzhou R&F (广州富力) 2020–：Guangzhou City (广州城)
Sarota
Utseende
Nokså små (vingespenn 20-30 millimeter), brunlige sommerfugler. Bakvingen ender ofte i flere tynne, sprikende stjerter. Oversiden er mørkbrun, ofte med en metallisk rand, undersiden oransjebrunlig med hvite eller metalliske tverrstriper. Kroppen og særlig beina har lange, utstående hår (piperenser-aktige), og antennene er påfallende lange.
Levevis
Larvene lever på bittesmå moser, levermoser og lav som vokser på bladene til stor-bladete, tropiske planter. Disse sommerfuglene lever i tropisk regnskog og er regnet som ganske sjeldne, men mange arter kan leve sammen i samme område. De har en rask og uregelmessig flukt, og kan i lufta minne om fluer.
Utbredelse
Slekten er utbredt over det meste av Mellom- og Sør-Amerika.
The Vision Bleak
The Vision Bleak er et gothic metal band fra Tyskland dannet i 2000. Bandet består av tidligere medlem i Empyrium, Ulf Theodor Schwadorf, og tidligere Nox Mortis-medlem Allen B Konstanz. Bandets tema er mest orientert rundt grøssere.
Torben Grimmel
Torben Risgaard Grimmel (født 23. november 1975) er en dansk skytter som konkurrerer i rifleskyting. Han representerte landet sitt under Sommer-OL 2012 i London, der hans beste resultat var nummer 24 i 50 meter rifle, liggende. Han tok sølv i samme øvelse under Sommer-OL 2000.
Skardtjørna
Skardtjørna (også skrevet Skartjørna) er et tjern som ligger overfor Jørpeland i Strand kommune i Rogaland. Fra Skardstjørna, renner den 3,8 kilometer lange Skarsbekken. Skarsbekken renner gjennom Jørpeland, før den til slutt munner ut i Idsefjorden mellom stålverket og brannstasjonen.
Litt om området
Skardtjørna ligger som navnet tilsier i et skar mellom fjell som Førlandsåsen, Litle- og Store Krokarfjellet, Heståsen, Øykjafjellet og Flatafjellet. Ved tjernet ligger også et mindre tjern som heter Ålatjørna. Regnarvatnet ligger om lag 500 meter nord for Skardtjørna.
Flandern rundt 2015
Flandern rundt 2015 var den 99. utgaven av sykkelrittet Flandern rundt og det andre av de store klassikerne. Rittet ble avholdt den 5. april over 264,9 km fra Brugge til Oudenaarde. Det var det åttende arrangementet i UCI WorldTour 2015. Rittet ble vunnet av nordmannen Alexander Kristoff fra Katjusja, som dermed tok sin andre monumentseier i karrieren.
Tre nordmenn deltok i rittet: Kristoffer Skjerping fra Cannondale-Garmin Pro Cycling, Alexander Kristoff og Sven Erik Bystrøm fra Katjusja. 2014-vinner Fabian Cancellara veltet stygt i E3 Harelbeke, og stilte ikke til start.
1800 i Frankrike
Begivenheter i året 1800 i Frankrike.
Enter the Ninja
Enter the Ninja er en amerikansk action- og kampsportfilm fra 1981 regissert av Menahem Golan. Hovedrollen spilles av Franco Nero, mens sentrale biroller spilles av Susan George, Christopher George, Alex Courtney og Sho Kosugi.
Magiske gjenstander i Harry Potter-bøkene
I J.K. Rowlings Harry Potter-bøker forekommer en rekke magiske gjenstander. Denne artikkelen er en oversikt over disse.
Enter the Ninja
Handling
Etter å ha fullført ninjutsu-studier i Japan, besøker den amerikanske vietnam-veteranen Cole en tidligere kamerat fra Vietnamkrigen, Frank Landers, som begge eier og driver en større farm på Filippinene. Cole finner raskt ut at paret blir trakassert og truet av en gangsterboss ved navn Charles Venarius som forsøker å presse ham til å selge eiendommen. Ukjent for paret befinner det seg en større oljekilde på eiendommen deres som Venarius forsøker å få kloa i. Cole bestemmer seg for å hjelpe sin venn ved å bruke de kampkunster han lærte i Japan overfor bøllene som til stadighet oppsøker dem. Dette leder etterhvert til at Venarius leier en japansk ninja-kriger for å knuse Cole, en ninjakriger som var hans bitre fiende under oppholdet i Japan. Det hele utvikler seg til en kamp på liv og død mellom de to velbevæpnede ninja-krigerne.
Magiske gjenstander i Harry Potter-bøkene
Tryllestaver
En Tryllestav er en kraftig magisk stav laget av forskjellige tresorter, med en kraftig magisk kjerne. Det er alltid Tryllestaven som velger trollmannen.
Enter the Ninja
Om filmen
Enter the Ninja regnes som den første av en ninja-trilogi som ble etterfulgt av filmene Revenge of the Ninja (1983) og Ninja III: The Domination (1984). Historiene berører imidlertid ikke hverandre direkte.
Magiske gjenstander i Harry Potter-bøkene
Snikoskop
Snikoskop er en gjenstand i den fiktive Harry Potter-verdenen til J.K. Rowling. Den er ganske liten og ligner på en snurrebass. Når det er noe eller noen farlige i nærheten lager det en plystrelyd. Harry Potter får et lite snikoskop til bursdagen sin av bestevennen Ronny Wiltersen i starten av den tredje Harry Potter-boken: Fangen fra Azkaban.
Enter the Ninja
Om filmen
Filmen ble forbudt av Statens filmtilsyn for visning på norske kinoer i 1981. Den ble senere utgitt på video av VCM.
Magiske gjenstander i Harry Potter-bøkene
Dødstalismanene
Ifølge eventyret om de tre brødrene av Skalden Skurre ble disse tre gjenstandene gitt til de tre brødrene av Døden da de klarte å krysse en elv uten å dø, slik man forventet at de skulle gjøre. Den første broren valgte en uovervinnelig tryllestav, den andre en stein som kunne bringe døde tilbake og den tredje Dødens egen usynlighetskappe. Den første broren ble drept da en annen stjal fra ham tryllestaven. Den andre brukte steinen til å bringe tilbake ei jente han hadde vært glad i, men hun kunne bare eksistere som en skygge i hans verden, og han begikk så selvmord for å heller komme sammen henne. Den tredje broren levde lenge, før han til slutt ga videre usynlighetskappen til sine etterkommere, og Døden ble så «tatt imot som en gammel venn».
Enter the Ninja
I rollene
(utvalg)
Magiske gjenstander i Harry Potter-bøkene
Dødstalismanene
Disse tre brødrene er egentlig brødrene Cadmus, Antioch og Dunkert Peffermell. De var de opprinnelige eierne av Dødstalismanene. Oldstaven har gått fra hånd til hånd, Gellert Grindelwald stjal staven fra Gregorovitsj, Albus Humlesnurr vant duellen over Grindelwald og vant staven. Flere år etterpå (nærmere bestemt i 1997) klarte Draco Malfang å avvæpne Humlesnurr, dermed vant han staven, men fikk den aldri da staven ble gravlagt sammen med Humlesnurr i mausuleet på Galtvort. I 1998 avvæpnet Harry Potter Draco Malfang, men selv om Draco ikke hadde Oldstaven for hånden akkurat da ble Harry allikevel stavens sanne eier. Senere brøt Voldemort seg inn i mausuleet og stjal staven fra Humlesnurr, men staven adlød ham ikke, ettersom det var Harry som var stavens sanne eier. Oppstandelsessteinen ble satt fast på en ring og ble avbildet med Pefermellenes våpenskjold på, denne ringen tilhørte opprinnelig Dredolo Mørch, men Tom Venster stjal ringen fra sønnen Morfus og gjorde en malacrux av den uvitende om at steinen egentlig var en dødstalisman. Usynlighetskappen har gått fra far til sønn ned gjennom historien og har aldri mistet sin kraft. Potterne nedstammer fra Dunkert Peffermell og Harry Potter arvet usynlighetskappen av sin far og denne usynlighetskappen er virkelig den tredje dødstalismanen. Det var derfor Humlesnurr hadde kappen, han ville undersøke den nærmere.
Keiser Wenzong av Tang
Keiser Wenzong av Tang, eller Tang Wenzong (kinesisk: 唐文宗李昂; født 20. november 809, død 10. februar 840) var keiser under Tang-dynastiet i Kina, fra 826 til 840. Keiser Wenzong regjerte sammen med sin eldre bror Jingzong og yngre bror Wuzong, da ved å etterfølge hverandre fra 824 til 846. Det var en sjelden foreteelse i kinesisk historie.
Magiske gjenstander i Harry Potter-bøkene
Dødstalismanene
Dødstalismanenes tegn er en trekant (som forestiller usynlighetskappen), med en sirkel (Steinen) og en strek (staven inni. Albus Humlesnurr var i yngre dager venn med Gellert Grindelwald og de oppdaget Dødstalismanene. merket ble senere enkelte steder oppfattet som Grindelwalds merke. Xenofilius Lunekjær bruker dette tegnet under bryllupet mellom Rulle Wiltersen og Fleur Delacour. Dette blir lagt merke til av Viktor Krumm som forteller Harry at merket er Grindelwalds. Da Hermine Grang senere finner tegnet i evetyrboka Skalden Skurres historier som hun hadde arvet fra Humlesnurr reiser de; Harry, Ronny og Hermine til Lunekjær for å spørre ham om dem. Lunekjær forteller dem eventyret og forteller at symbolet et Dødstalismanenes tegn. I huset blir de nesten tatt til fange, men klarer å flykte, senere ønsker Harry å jakte på disse gjenstandene fordi han tror det er disse som vil gjøre ham i stand til å seire over Voldemort.
Keiser Wenzong av Tang
Bakgrunn
Wenzong ble født som Li Ang som sønn av den unge keiser Muzong. På Muzongs tid tapte Tang-riket sine områder i Hebei på grunn av et katastrofalt felttog mot de stedlige militærmakthavere.
I 823 falt Muzong av hesten under et polo-spill og døde. Den neste keiser ble Li Angs eldre bror Jingzong. Politikken ble nå bestemt av evnukkene som omgav ham. Det kom til rivaliseringer mellom grupperinger rundt henholdsvis Niu Sengru og Li Deyu. Antallet evnukker ved hoffet vokste til over 5.000. Etter urologheter i hovedstaden ble Jingzong i 826 myrdet idet han kom tilbake fra en nattlig utflukt.
Keiser
Li Ang etterfulgte ham som keiser, under tempelnavnet Wenzong. Han var da 17 år gammel. Wenzong blir ikke husket som noen kraftfull keiser. Han foretok imidlertid forskjellige fremståt gor å bryte evnukkenes grep om makten ved hoffet. I 833 fant Søte morgendugg-hendelsen sted. Keiseren avtalte med en gruppe embedsmenn at de skulle sende evnukkene ut i tempelhaven fordi det der angivelig var falt søt dugg, og så skulle de drepes av soldater der. Et blaff av vinden skal imidlertid ha åpnet de sammensvornes telt, slik at evnukkene fikk kjennskap til den truende fare. Palassgarden, kalt Gudekrafthæren, og stom stod under evnukkenes kommando, innledet en massaker på mulige sammensvorne, og dette kostet tusen mennesker livet. Mange av dødsofrene hadde ikke hatt noen ting med planene å gjøre.
Magiske gjenstander i Harry Potter-bøkene
Malacruxer
Malacruxer (engelsk horcruxes) viser til et spesielt objekt som en person har skjult en del av sjelen sin i, slik at hva som helst kan skje personen som har delt sjelen sin uten at personen slutter å eksistere.
For å lage en Malacrux må personen splitte sjelen sin i deler, så en del kan implanteres i Malacruxen, men de resterende delene fortsatt befinner seg i personens egen kropp. For å splitte sjelen, må man begå mord, noe som river sjelen fra hverandre. Ifølge Snilehorn (fra da han var lærer på Galtvort i 1996), må man da kaste en formel for å fullføre implanteringen i Malacruxen. Hvis man ikke gjør det, vil sjelen fortsatt være intakt i personens kropp. I Harry Potter og Dødstalismanene drar Harry, Ronny og Hermine rundt for å ødelegge alle Voldemorts malacruxer. Når Harry og Ronny skal ødelegge en medaljong (som er en av Tom Vensters malacruxer) trollbinder medaljongen Ronny så han nesten prøver å drepe Harry, men han tar seg sammen og ødelegger medaljongen med Gudrik Griffings sverd.
Brøler
En Brøler (engelsk Howler) er i Harry Potter-bøkene et type brev sendt for å vise sterkt sinne. Før den åpnes, ryker det av den. Når det åpnes, vil avsenderens stemme bli forsterket ytterligere mens det fremfører sitt budskap.
Keiser Wenzong av Tang
Keiser
Ettersom evnukkenes ledere fryktet at hvis de åpent grep makten, ville de få provinsenes militærguvernører mot seg, innsatte de medlemmer av Niu- og Li-partiene innsatt i regjeringen. Men deres reelle makt var sterkt begrenset. Slik skulle evnukkenes store makt i noen grad maskeres.
Magiske gjenstander i Harry Potter-bøkene
Brøler
Ronny Wiltersen mottar en Brøler fra moren sin i Harry Potter og mysteriekammeret når han og Harry har flydd bilen til Ronnys far (en flyvende Ford Anglia) til Galtvort i stedet for å ta toget. Dette gjorde de fordi de ikke kom seg gjennom bommen til plattform 9¾, hvilket senere viste seg å være husnissen Noldus' verk. Da Ronny mottar den, forteller Nilus Langballe at jo lenger du lot være å åpne den jo verre ble det, og hvis du ignorerte den helt, åpnet den seg selv etter en stund, og at den da blir helt forferdelig å høre på. Nilus Langballe fikk en brøler av bestemoren i Harry Potter og fangen fra Azkaban.
Senere, i Harry Potter og Føniksordenen, mottar også Tante Petunia en brøler fra Albus Humlesnurr, som brøler: «Husk mitt forrige, Petunia!»
Keiser Wenzong av Tang
Keiser
Keiser Wenzong trakk seg tilbake fra styringen av riket. Han sa at politikk bød ham i mot.
Keiser Wenzong døde i 840 av følgene av et alvorlig alkoholmisbruk.
Magiske gjenstander i Harry Potter-bøkene
Ildbegeret
Ildbegeret (engelsk Goblet of Fire) er et trebeger laget av gnomene som blir brukt i begynnelsen av hver Tretrollmannsturnering. Det blir kun brukt til å velge de forskjellige skolenes representanter ved at de putter en lapp med navnet sitt oppi ilden. Hvis man blir trukket til å være med, er det ingen vei tilbake. Rundt Ildbegeret er det (i bok fire) en aldersgrense trukket av Albus Humlesnurr. I den fjerde boka, Harry Potter og ildbegeret, blir Harry (som er under lavalderen for å melde seg på) på mystisk vis trukket ut til å være med. På grunn av reglene, må Harry være med. Det viser seg senere at det er Bart Kroek jr (forkledd som Galøye Bister) som har lagt Harrys navn i Ildbegeret. Senere forsøker han å hjelpe Harry å vinne, for at sistnevnte skal bli den første som tar på pokalen, som han (Kroek) i hemmelighet forhekser til en flyttnøkkel, en magisk gjenstand for å transportere mennesker. Flyttnøkkelen fører Harry til en gravplass der Voldemort og tjeneren Ormsvans venter på ham.
Griffings sverd
Griffings sverd (engelsk Gryffindor's Sword) er et sverd laget av gnomer. Det var eid av Gudrik Griffing, en av Galtvorts grunnleggere. I Harry Potter og mysteriekammeret drar Harry sverdet ut av Valghatten, og bruker det til å drepe en basilisk.
Sverdet spiller også en rolle i Harry Potter og dødstalismanene, hvor det – ettersom det har fått basiliskgift på seg etter å ha blitt brukt til å drepe en basilisk – brukes til å drepe tre av Voldemorts malacruxer. I samme bok prøver Gulla, Lulla og Nilus å stjele sverdet fra rektor Severus Slurs kontor, men dette viser seg å være en forfalskning, laget av mennesker. Harry finner det virkelige sverdet på bunnen av en islagt innsjø i Dean-skogen. Sverdet blir rett etterpå brukt av Ronny Wiltersen til å ødelegge en malacrux. I slutten av boken trekker også Nilus Langballe sverdet ut av den brennende valghatten, og bruker det til å drepe slangen til Voldemort, Nagini, som også var en Malacrux.
Rasla Ravnklos diadem
Rasla Ravnklos diadem tilhørte Rasla Ravnklo, en av de fire grunnleggerne av Galtvort. På diademet var det skrevet: «Søk omgang med de vise, og du skal bli vis». Det har blitt sagt at diademet en gang ble forhekset slik at det skulle øke intelligensen til personen som hadde det på, trolig var det Ravnklo selv som forhekset det. På et tidspunkt stjal Raslas datter; Helena Ravnklo diademet, Rasla fortalte aldri til noen at diademet hennes var blitt stjålet, og etter hvert ble det omtalt som "det tapte diadem". En gang oppsøkte Tom Dredolo Venster Helena Ravnklo for å finne ut hvor det tapte diademet befant seg, Helena avslørte hemmeligheten til Venster. Det tok ikke så lang tid fra Helena hadde avslørt hvor diademet befant seg til Voldemort omgjorde diademet til en malacrux, denne malacruxen ble ødelagt i 1998.
Valghatten
Valghatten er en hatt man bruker ved Galtvort høyere skole for hekseri og trolldom for å sortere elever inn i de forskjellige husene ved skolen (Griffing, Håsblås, Ravnklo og Smygard). Etter hvert som en lærer (vanligvis Minerva McSnurp) leser opp navnene til førsteklasseelevene ved skolen i alfabetisk rekkefølge, skal de sette seg på en gammel, trebent krakk og plassere Valghatten på hodet. Hatten annonserer hvilket hus den har valgt for eleven på krakken etter en kort betenkningstid, og eleven skal gå og sette seg ved husets bord i matsalen. Valgene til Valghatten er et mye omtalt emne i diskusjonsforum der Harry Potter-fans skriver, spesielt når personer velges inn i hus de ikke ser ut til å passe inn i, gjerne på grunn av at de ikke innehar de evnene husene setter høyest. Av og til lar Hatten elevene be om eller påvirke spesielle valg, slik som da Harry ba om ikke å bli plassert i Smygard. Valghatten var opprinnelig hatten til Gudrik Griffing.
Før den sorterer elevene deklamerer Hatten en sang, der teksten endrer seg fra år til år. Disse sangene advarer av og til skolens elever og ansatte om farer som kommer, slik som i Harry Potter og Føniksordenen.
I Harry Potter og Mysteriekammeret spiller Hatten en kritisk rolle i historiens klimaks, ved at den kommer Harry til unnsetning i Mysteriekammeret, og gir ham Gudrik Griffings sverd.
I filmversjonene av bøkene er det Leslie Phillips som har stemmen til Valghatten.
De vises stein
De vises stein (engelsk The Philosopher's Stone) slik den forekommer i Harry Potter er basert på den gamle ideen om De vises stein. I Harry Potter er den eid av Nicolas Flamel. Det sies om steinen at den kan forvandle alle metaller til gull, og at den kan bli brukt til å lage en eliksir som gjør den som drikker den udødelig. De vises stein blir bare omhandlet i Harry Potter og de vises stein, hvor det er objektet Voldemort søker for å kunne få tilbake makten sin. Den ble ødelagt i slutten av boka av Humlesurr med Flamels samtykke ettersom den var ansett som for farlig.
Bertram Butts Allsmakbønner
Bertram Butts Allsmakbønner er en type godteri i Harry Potter-serien av bøker, skrevet av J.K. Rowling. I bokserien har bønnene alle mulige smaker, og selv om de fleste smaker godt, støter man av og til på bønner med mindre god smak. I bøkene er spinatsmak, brokkolismak og ørevokssmak nevnt. Harry Potter støter på godteriet for første gang på Galtvortekspressen på vei til sitt første år ved Galtvort høyere skole for hekseri og trolldom.
Albus Humlesnurr har fortalt at han etter å ha støtt på en forferdelig bønne i sin ungdom ikke har hatt sansen for Bertram Butts Allsmakbønner. Han prøver allikevel en på sykestuen i Harry Potter og De vises stein, og er uheldig nok til å støte på en bønne med ørevokssmak.
Bertram Butts Allsmakbønner heter Bertie Bott's Every Flavour Beans på engelsk. Bønnene er lansert i den virkelige verdenen under dette navnet av godterifirmaet Jelly Belly, og også her kan man støte på alt fra popkornsmak og blåbærsmak til spysmak og gressmak.
Mørd
Speilet Mørd (engelsk The Mirror of Erised) er et mystisk speil som i blir oppdaget av Harry Potter i en av de mange korridorene ved Galtvort høyere skole for hekseri og trolldom i boken Harry Potter og De vises stein. På speilet er det innskrevet «Mørd etsrenni nidnemt kisnat tidekki res ivgej.», som skrevet baklengs blir «Jeg viser ikke ditt ansikt men din innerste drøm.». Ifølge Albus Humlesnurr viser speilet oss hverken mer eller mindre enn våre innerste, mest desperate ønsker. Harry ser foreldrene sine, og en hel Potter-familie som står ved siden av ham i speilet (siden han ønsker seg veldig en familie). Ronny ser seg selv som topptillitsmann og rumpeldunkkaptein, mens han holder rumpeldunkpokalen (hans innerste ønske er å bli anerkjent). Humlesnurr forteller at han ser seg selv med et par ullsokker i hendene, på grunnlag av at han ikke fikk ullsokker til jul. Han kan fortelle sannheten (i så tilfelle har han alt han ønsker seg, unntatt varme sokker), men det er mer sannsynlig at han spøker for å skjule sannheten for Harry. I Harry Potter og Dødstalismanene tror Harry at Humlesnurr også ser familien sin.
Speilet Mørd var den siste beskyttelsen som ble gitt til De vises stein ved Galtvort. Humlesnurr skjulte speilet, og skjulte steinen inne i speilet. Han kastet en trylleformel på speilet slik at bare en person som ønsket å finne steinen, men ikke bruke den ville få tak i den. Alle andre ville bare se seg selv mens han gjorde ting om til gull, eller lagde seg en livseliksir, istedenfor å se seg selv finne steinen.
Toveisspeil
Et toveisspeil (engelsk Two-way mirrors) er et kommunikasjonsmiddel bestående av to speil som er forbundet med hverandre. Det aktiveres ved at man sier navnet til personen som har det andre speilet, slik at den andre personens ansikt dukker opp. Harry får et slikt speil (halvparten av et par) av Sirius som julegave i Harry Potter og Føniksordenen. Harry velger å ikke åpne pakken før etter Sirius' død, hvilket fører til at poenget med pakken blir borte. Det dukker igjen opp i Harry Potter og Halvblodsprinsen, da Mundungus Styrfeder tar det fra Grimold plass og selger det til Abriam Humlesnurr, som bruker det til å se etter Harry i Harry Potter og dødstalismanene. Da Harry roper på hjelp til en del av speilet (som han knuste i slutten av Føniksordenen), dukker et blått øye opp, som tilhører Abriam (men som Harry tar for Humlesurr sitt), og Abriam sender Noldus, som hjelper Harry til å rømme fra Malfangenes hus.
Tanketank
En tanketank (engelsk pensieve) er i Harry Potter-bøkene en steintank, dekket med mystiske runer, som inneholder en væske eller gass.
En heks eller en trollmann i Harry Potter-bøkene kan trekke ut sine egne minner og plassere dem i tanketanken, spesielt for å avlaste hjernen når den blir overfylt med informasjon. Hvem som helst kan utforske minnene i tanketanken, som også tillater utforskerne å fordype seg totalt i minnene som er lagret i tanken, mye likt virtuell virkelighet. Harry Potter kommer i bøkene til å se minner fra Severus Slur og Humlesnurr, samt mange minner Humlesnurr har samlet i kampen mot Voldemort. Tom Vensters dagbok fra Harry Potter og Mysteriekammeret ser ut til å ha den samme formen for virtuell virkelighet.
Den som bruker en slik innretning ser minnene fra en allvitende, tredjepersons perspektiv, istedenfor i førstepersonsperspektivet den som opplevde minnene har hatt, slik man kanskje skulle trodd minner skulle bli opplevd som. Dette bringer opp spørsmålet om hvordan man for eksempel kan «huske» noe som hendte bak en selv. Rowling besvarte spørsmålet med at man ikke merker og husker slike ting, men uttalte at «det er magien i en tanketank som vekker det til live».
En tanketank opptrer for første gang i Harry Potter og Ildbegeret, og senere i både Harry Potter og Føniksordenen, Harry Potter og Halvblodsprinsen og Harry Potter og dødstalismanene.
Flumnettet
Flumnettet er et magisk hjelpemiddel som brukes i magiens verden i Harry Potterbøkene i stedet for telefon-nettet. Det er et stort nettverk av peiser som man kan reise igjennom. Dette nettet administreres via Magidepartementet.
Flumpulver
Harry Potter opplever bruken av pulveret for første gang i Harry Potter og Mysteriekammeret, da han reiser til Diagonallmenningen sammen med familien Wiltersen. Harry, som er ganske nervøs da han ser hvordan pulveret fungerer, uttaler navnet feil, og havner i Spindelsmuget.
Flyttnøkler
Flyttnøkler er fiktive objekter i Harry Potter-bøkene, for første gang nevnt i Harry Potter og Ildbegeret. Etter at de er lagd, er de magiske, og kan bli satt til å transportere den som berører den til et forhåndsbestemt sted, eller den kan settes til å transportere den/dem som berører den i et spesifikt øyeblikk til et spesifikt sted. Formelen for å lage en flyttnøkkel er "Flyttus". Man bare peker på gjenstanden med tryllestaven og uttaler formelen.
Flyttnøkkelen i Tretrollmannsturneringen
I Harry Potter og Ildbegeret gjorde Bart Kroek jr. pokalen til Tretrollmannsturneringen om til en flyttnøkkel slik at den ville transportere den som berørte den rett i fanget på Voldemort. Han gjorde det han kunne for at Harry Potter skulle røre den først, men det endte med at Harry berørte den samtidig med Fredrik Djervell. Det hele førte til at en av Voldemorts dødsetere, Petter Pittelpytt, tok livet av Djervell nokså useremonielt ved hjelp av drapsformelen «avada kedavra».
Reaksjoner fra lesere
En del fans har bitt seg merke i at siden en flyttnøkkel relativt enkelt kan lages, kan man spørre seg hvorvidt den fjerde boken i Harry Potter-serien er unødvendig. Kroek jr. kunne enkelt ha gjort et hvilket som helst objekt om til en flyttnøkkel som sendte Harry til gravstedet, istedenfor å bruke Tretrollmannsturnering-pokalen som var midt inne i en labyrint, og som krevde over 600 sider med lesing før den virket. Andre har imidlertid argumentert med at man må ha rektorens tillatelse før man kan lage en flyttnøkkel inne på Galtvort. Dette er grunnen til at Kroek jr. kastet flyttnøkkelformelen på Tretrollmannpokalen siden den hele tiden var ment å være en flyttnøkkel som skulle transportere vinneren ut av labyrinten slik at han slapp å kjempe seg tilbake ut av labyrinten igjen. Det forklarer også hvorfor flyttnøkkelen transporterte Harry tilbake til skolen da han berørte den for andre gang. Mer bevis er funnet i Harry Potter og Føniksordenen, da Kornelius Bloeuf blir sint på Humlesnurr for å ha satt opp en uatorisert flyttnøkkel.
Fnattbussen
Fnattbussen er en lilla trippeldekker brukt av trollmenn i Harry Potter-universet til å reise rundt i verden med. Interiøret forandrer seg; på dagen er det stoler, mens det om natten er senger. Harry har så langt reist med Fnattbussen to ganger. Den første gangen var sommerferien mellom sitt andre og tredje år på Galtvort, da han flyktet fra Dumlingene etter å ha blåst opp sin tante Maggen. Ved ren tilfeldighet ble han plukket opp av Fnattbussen.
Den andre gangen var i Harry Potter og Føniksordenen, da han reiste Hermine Grang, Ronny Wiltersen, Remus Lupus og Nymfadora Dult til Galtvang.
Fnattbussen kommer dersom man vifter med staven ut mot veien.
Galtvortekspressen
Galtvortekspressen er toget som frakter elevene som går på Galtvort til trollmannsskolen Galtvort. Det er det toget Ronny, Harry og Hermine bruker for å komme seg til skolen i nesten hver eneste bok, unntatt i Mysteriekammeret der Harry og Ronny ikke kommer seg inn på platformen der toget står, men er nødt til å bruke Ronnys fars magiske bil. I Dødstalismanene benytter ikke Harry, Ronny og Hermine seg av toget heller, siden de da ikke skal tilbake på skolen, men dra på jakt etter Voldemorts malacruxer. Toget går fra spor 9 3/4 på King's Cross skysstasjon i London. For å komme seg inn dit må man gå gjennom en vegg på King's Cross. I løpet av skoleåret står Galtvortekspressen på togstasjonen i Galtvang. Ekspressen er delt opp i flere kupéer, blant annet prefektenes kupé, lærernes kupé, togførerens kupé, og selvfølgelig kupéer for alle andre elever.
Sopelimer
En sopelime er kost som du flyr på. Sopelimen blir brukt i faget "Flyging" på Galtvort, og når man spiller rumpeldunk. I gjennom bøkene får vi kjennskap til flere typer sopelimer, som f.eks. Feifort 5, Nimbus 2000, Nimbus 2001, Nimbus 2002, Comet og lynkile. I trollmannsverdenen, spesielt blant unge hekser og trollmenn, gir det høy status å eie en dyr og fin sopelime. Galtvort har også egne limer til bruk i førsteklasse i faget "Flyging". I Harry Potter og de vises stein blir Harry den stolte eier av en Nimbus 2000, den beste sopelimen på markedet akkurat da.
Tidsvender
En tidsvender (engelsk Time turner) er et objekt som for deg som tar på den til og gå tilbake til den tiden du ønsker, alt du behøver og gjøre er og vri på tidsvenderen på objektet som ligner på en liten klokke eller et ur. Det er veldig vanskelig å få en tidsvender, siden søknaden må gå gjennom Magidepartementet. I bøkene får Hermine tildelt en tidsvender det tredje året, etter at husbestyreren hennes, McSnurp, hadde sendt anbefalingsbrev til magidepartementet. Det som er veldig viktig å huske på når man bruker tidsvenderen er at det ikke er lov å bli sett av noen.
Ukruttkartet
Ukruttkartet (engelsk The Marauder's Map) er et magisk kart over Galtvort. Kartet viser slottet og området rundt, syv hemmelige ganger ut fra Galtvort til Galtvang, samt hvor personer ved Galtvort befinner seg. Kartet ser ut som et stort, tom pergamentark inntil det aktiveres. Aktiveringsfrasen er «Jeg sverger på tro og ære at jeg er ute på revestreker» (på engelsk "I solemny swear I'm up to no good). For å «tømme kartet» må man si «Ugagn utført» (mischief managed).
Kartet ble laget av Remus Lupus, Petter Pittelpytt, Sirius Svaart og Jakob Potter – alias Luna, Ormsvans, Tasselabb og Horn – mens de gikk på Galtvort. Vaktmesteren Argus Nask fikk på et eller annet tidspunkt tak i kartet og forsto at det var en kraftig magisk gjenstand (men forstod ikke hvordan han skulle bruke det).
Fred og Frank Wiltersen stjal kartet fra Argus Nask og brukte det i sine år på Galtvort. I sitt femte år overlot det til Harry. Harry brukte det da til å snike seg til Galtvang, siden Dumlingene ikke underskrev skjemaet.
Eliksirer for viderekomne
Eliksirer for viderekomne er den boka Harry Potter bruker i eliksirer i 6. klasse.
Harry og Ronny planlegger å droppe eliksirer dette året (fordi Professor Slur krevde 'S' i U.G.L.E. og de fikk 'B'. Men de skifter mening når de får vite at de er blitt godtatt av den nye eliksir læreren Horatsion E. F. Snilehorn.
Harry og Ronny får låne hvert sitt gamle eksemplar av Professor Snilehorn. Harrys eksemplar viser seg å være til god nytte for ham. En som kaller seg Halvblodsprinsen har rablet i boka og skrevet små formler og hjelpemidler i den. Dette gjør Harry til den beste i klassen i eliksirer. Halvblodsprinsen viser seg senere å være ingen ringere enn Slur.
Skrømtsynebriller
Skrømtsynebriller er briller som den fiktive personen Lulla Lunekjær, kjent fra bokserien om Harry Potter, fikk gratis av faren sin fordi han er redaktør for bladet Kleggen . Etter navnet å dømme er de sannsynligvis ment for å kunne se skrømt.
Marjorie Spock
Marjorie Spock (født 8. september 1904 i New Haven, Connecticut, død 23. januar 2008 i Sullivan, Maine) var en amerikansk miljøforkjemper, forfatter og dikter, best kjent for sin innflytelse på Rachel Carson og hennes bok Silent Spring. Spock var også antroposof, blant annet steinerskolelærer og eurytmist.
Marjorie Spock var det andre av i alt seks barn. Hennes far var advokat, og hennes eldste bror var den kjente barnelegen og barnebokforfatteren Dr. Benjamin Spock
Eurytmist og mijøvernforkjemper
Bare 18 år gammel dro hun til Dornach for å arbeide med Rudolf Steiner og studerte eurytmi. Hun var blant annet til stede på julestevet i Dornach 1923. Tilbake i USA tok hun utdannelse og ble lærer ved blant annet The Rudolf Steiner School i New York City og The Waldorf School in Garden City, Long Island. Som eurytmist var hun opptatt av elementene og satte seg inn i biodynamisk landbruk og dyrket grønnsaker på Long Island, N.Y. Dette var på den tiden da myndighetene uten forvarsel startet spredningen av DDT med fly over store områder for å hindre insekter i å utvikle seg. Dette ble starten på en aktiv kampanje mot DDT. Som et viktig dokument i saken, skrev hun «Silent Spring». Deretter gikk hun og miljøforkjemperne til rettssak mot staten. De tapte rettssaken, men de vant "krigen! Marjorie Spock ble 103 år gammel. Hun var aktiv og interessert inntil det siste, og i mange år var hun en viktig mentor for mange unge menneskene som besøkte henne.
Knut Erik Sundquist
Knut Erik Sundquist (født 23. oktober 1961 i Tromsø) er en norsk musiker (kontrabass), internasjonalt kjent som en av de fremste, og i den senere tid kjent som en improviserende «standup-bassist».
Etter noen tid med jazz, studerte han i Wien. Senere har han vært med i ulike klassiske orkestre, som Bergen Filharmoniske Orkester (1986–89), Det Norske Kammerorkester, Norsk Barokkorkester, Ensemble Modern i Frankfurt am Main, Mahler Chamber Orchestra i Berlin, og Luzern Festival Orchestra.